***ПРОЕКТ***

**Д О Г О В О Р**

Днес ........................... 2019 г. в гр. Русе между

**ОБЩИНА РУСЕ** с адрес: град Русе, пл. Свобода 6, БУЛСТАТ: 000530632, представлявана от Пламен Пасев Стоилов - кмет на Община Русе, наричана по-долу за краткост **“ВЪЗЛОЖИТЕЛ”** от една страна,

и

……………………………………………………….., със седалище и адрес на управление……………………………………, ЕИК ..................................., представлявано от................................, в качеството му на .........................., наричано по – долу за краткост **“ИЗПЪЛНИТЕЛ”** от друга страна,

на основание чл. 194, ал. 1 от Закона за обществените поръчки („ЗОП“) във връзка с възлагането на обществена поръчка на стойност по чл. 20, ал. 3, т. 2 от ЗОП, чрез събиране на оферти с обява и утвърден протокол от заседания на назначена комисия на ВЪЗЛОЖИТЕЛЯ за определяне на ИЗПЪЛНИТЕЛ на обществена поръчка с предмет: **„Доставка на машини и съоръжения за поддръжка на паркове и градини за следните обекти на територията на община Русе:** **кв. Долапите, кв. ДЗС и кв. Образцов Чифлик, Детска ясла №6 – гр. Русе“,** се сключи настоящия договор, като страните по него се споразумяха за следното:

**ПРЕДМЕТ НА ДОГОВОРА**

**Чл. 1.** ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши **доставка на .................................................. по обособена позиция № …………..,** съгласно Техническото предложение и изискванията на Възложителя посочени в техническата спецификация, представляващи приложения към настоящия договор.

**СРОК И МЯСТО НА ИЗПЪЛНЕНИЕ НА ДОГОВОРА. ГАРАНЦИОННИ УСЛОВИЯ**

**Чл. 2.** (1)Срокът за изпълнение на поръчката е **20 (двадесет) календарни дни** от датата на сключване на договора.

(2) Договорът е с място на изпълнение територията на Община Русе, до всеки обект, за който е предназначена доставката.

(3) Гаранционният срок на доставените машини и съоръжения е минимум две години, освен ако в Техническото предложение на ИЗПЪЛНИТЕЛЯ не е заложен или предвиден по-дълъг гаранционен срок.

Гаранционният срок не тече за времето през което съответното съоръжение е при ИЗПЪЛНИТЕЛЯ за отстраняване на дефекти. При невъзможност дефектите да бъдат отстранени в посочения от ВЪЗЛОЖИТЕЛЯ срок, ИЗПЪЛНИТЕЛЯТ е длъжен да достави друг заместващ продукт със същите или по- добри характеристики в 30-дневен срок.

**КАЧЕСТВО**

**Чл. 3.** ИЗПЪЛНИТЕЛЯТ следва да извърши доставката, предмет на договора, с грижата на добър стопанин, ефективно и икономично, като защитава максимално законните права и интереси на ВЪЗЛОЖИТЕЛЯ.

**ЦЕНА И НАЧИН НА ПЛАЩАНЕ**

**Чл. 4.** (1)ВЪЗЛОЖОТЕЛЯТзаплаща цената на договора в съответствие с Ценовото предложение на ИЗПЪЛНИТЕЛЯ, представляващо неразделна част от настоящия договор, в размер на ………………… (Словом ……………………… ) лв. без ДДС или ............................................... лв. (словом........................................) с ДДС. В тази цена са включени всички разходи по изпълнение на договора, вкл. доставка до мястото на изпълнение.

(2) ВЪЗЛОЖИТЕЛЯТ плаща на ИЗПЪЛНИТЕЛЯ Цената по този Договор, еднократно, в срок до 30 (тридесет) дни, след представяне на двустранно подписан приемо-предавателен протокол, удостоверяващ изпълнението на доставката, и след представяне на фактура (оригинал), издадена от ИЗПЪЛНИТЕЛЯ за стойността на дължимото плащане. **ВАЖНО !!! По всички позиции и точки, фактурата се издава за нуждите на Община Русе, с изключение на фактурата за техниката по т.13 от обособена позиция 1, която следва да бъде издадена за нуждите на Детска ясла №6.**

(3) Всички плащания по този Договор се извършват в лева, чрез банков превод по следната банкова сметка на ИЗПЪЛНИТЕЛЯ:

IBAN………………….

BIC………………….

Банка……………………

**ПРИЕМАНЕ НА ИЗВЪРШЕНИТЕ РАБОТИ**

**Чл. 5.** (1) ВЪЗЛОЖИТЕЛЯТ придобива собствеността върху доставените машини и съоръжения след подписването на приемо-предавателен протокол.

(2) Физическото предаване и приемане на доставката се удостоверява чрез съставяне на протокол, подписан от страните или от упълномощени от тях лица.

**Чл. 6.** (1). ВЪЗЛОЖИТЕЛЯТ има право:

1. да одобри извършената доставка, когато същите отговарят на договореното;

2. да иска отстраняване на недостатъци, грешки и дефекти, свързани с изпълнението на доставката в определен от него срок;

3. да откаже одобрение на доставката при съществени отклонения от договореното.

(2) ВЪЗЛОЖИТЕЛЯТ писмено уведомява ИЗПЪЛНИТЕЛЯ за решението си по ал.1.

(3) Отстраняването на недостатъци, грешки и дефекти, свързани с изпълнението на предмета на договора, се извършва в указания от ВЪЗЛОЖИТЕЛЯ срок изцяло за сметка на ИЗПЪЛНИТЕЛЯ.

**ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 7**. ВЪЗЛОЖИТЕЛЯТ има право:

1. Да приеме доставката от ИЗПЪЛНИТЕЛЯ, съответстваща на заявеното.

2. Да изисква от ИЗПЪЛНИТЕЛЯ да отстрани недостатъци, грешки и дефекти, свързани с изпълнението на предмета на договора, в случаите когато доставеното не съответства по вид, количество и качество на изискванията на ВЪЗЛОЖИТЕЛЯ.

**Чл. 8.** ВЪЗЛОЖИТЕЛЯТ се задължава:

1. Да съдейства на ИЗПЪЛНИТЕЛЯ при изпълнение на доставката по този договор;

2. Да заплати на ИЗПЪЛНИТЕЛЯ в срок дължимото възнаграждение съгласно договора.

**ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 9.** ИЗПЪЛНИТЕЛЯТ има право:

1. Да получи уговореното възнаграждение в размера, сроковете и при условията по този договор;

2. Да иска от ВЪЗЛОЖИТЕЛЯ съдействие и информация, необходими му за качественото извършване на доставката по този договор.

**Чл. 10**. ИЗПЪЛНИТЕЛЯТ се задължава:

1. Да извърши доставката на заявените от ВЪЗЛОЖИТЕЛЯ вид и количества качествено и в срока по договора според изискванията на ВЪЗЛОЖИТЕЛЯ, като се стреми тя да бъде извършена по най-високите стандарти на професионална компетентност, етичност и почтеност;

2. Да извърши доставката в срока, уговорен с настоящия договор;

3. Да отстрани недостатъци, грешки и дефекти, свързани с изпълнението на предмета на договора в указан от ВЪЗЛОЖИТЕЛЯ срок, изцяло за своя сметка;

4. Да информира своевременно ВЪЗЛОЖИТЕЛЯ за всички пречки, възникващи в хода на изпълнението на доставката и да предложи начин за отстраняването им.

5. Да сключи договор за подизпълнение с посочените в офертата му подизпълнители преди започване на изпълнението му. В срок до 3 (три) дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по чл. 66, ал. 2 и 14 ЗОП (ако е приложимо).

**ПОСЛЕДИЦИ ОТ НЕИЗПЪЛНЕНИЕТО НА ДОГОВОРА**

**Чл. 11**. (1) Ако ИЗПЪЛНИТЕЛЯТ не изпълни доставката по вид, количество и качество съгласно Техническата спецификация или не изпълни други договорени дейности в установения по договора срок, същият дължи на ВЪЗЛОЖИТЕЛЯ неустойка в размер на 0,3 на сто от стойността на договора с ДДС за всеки просрочен ден.

(2) При разваляне на договора от ВЪЗЛОЖИТЕЛЯ поради причина, за която ИЗПЪЛНИТЕЛЯТ носи отговорност, ИЗПЪЛНИТЕЛЯТ дължи неустойка в размер на 20% от общата стойност на договора с ДДС.

(3) Ако в резултат от неизпълнение на задължение по договора от страна на ИЗПЪЛНИТЕЛЯ, бъде заведен иск срещу ВЪЗЛОЖИТЕЛЯ от трета страна, ИЗПЪЛНИТЕЛЯТ ще възстанови на ВЪЗЛОЖИТЕЛЯ всички претърпени от него вреди, разноски и/или разходи.

**НЕПРЕДВИДЕНИ ОБСТОЯТЕЛСТВА И НЕПРЕОДОЛИМА СИЛА**

**Чл. 12**. (1) Страните се освобождават от отговорност за неизпълнение на задълженията по настоящия договор, ако това се явява следствие от появата на непредвидени обстоятелства или събития, представляващи непреодолима сила по смисъла на Закона за обществените поръчки и Търговския закон и ако тези обстоятелства непосредствено са повлияли на изпълнението на настоящия договор. В тези случаи, срокът на изпълнение на задълженията по договора се измества със съответното време, в течение на което действат такива обстоятелства.

(2) Страната, която се намира в невъзможност да изпълнява задълженията си по този договор поради непредвидени обстоятелства или непреодолима сила е длъжна:

1. Да уведоми писмено другата страна в 3-дневен срок за настъпилото събитие, което причинява неизпълнение на задълженията й; за степента, до която това събитие възпрепятства изпълнението на задълженията на тази страна; за причините на събитието; за неговото предполагаемо времетраене;

2. Да положи всички разумни усилия, за да избегне, отстрани или ограничи до минимум понесените вреди и загуби.

(3) Не може да се позовава на непреодолима сила онази страна, чиято небрежност или умишлени действия или бездействия са довели до невъзможност за изпълнението на договора.

(4) Липсата на парични средства не представлява непреодолима сила.

(5) Определено събитие не може да се квалифицира като „непреодолима сила”, ако:

1. Ефектът от това събитие е могъл да се избегне, ако някоя от страните е изпълнявала добросъвестно задълженията си по този договор.

2. Ефектът от това събитие е могъл да бъде избегнат или намален с полагането на всички разумни грижи.

**Чл. 13.** В случай на възникването на непреодолима сила, изпълнението на съответното задължение по този договор се спира.

**ИЗМЕНЕНИЕ И УСЛОВИЯ ЗА ПРЕКРАТЯВАНЕ НА ДОГОВОРА**

**Чл. 14**. (1) Изменение на договора се допуска по изключение при условията на чл. 116 от ЗОП.

**Чл. 15**. (1) Настоящият договор се прекратява с:

1. Изпълнение на задълженията между страните;

2. По взаимно съгласие между страните, изразено в писмена форма;

3. В предвидените в Закона за обществените поръчки случаи;

4. По реда и при условията на чл. 87 от Закона за задълженията и договорите;

5. При настъпване на непредвидени обстоятелства, правещи невъзможно изпълнението;

6. От страна на Възложителя, когато са настъпили съществени промени във финансирането на обществената поръчка - предмет на договора, които той не е могъл или не е бил длъжен да предвиди или да предотврати - с писмено уведомление, веднага след настъпване на обстоятелствата.

(2) Възложителят може да прекрати договора без предизвестие, когато Изпълнителят:

1. не отстрани в разумен срок, констатирани от Възложителя недостатъци;

2. не изпълни точно някое от задълженията си по договора;

3. бъде обявен в несъстоятелност или когато е в производство по несъстоятелност или ликвидация.

(3) При прекратяване на договора извън хипотезата на пълно неизпълнение, ИЗПЪЛНИТЕЛЯТ има право да получи стойността само на действително извършената работа, ако тя може да бъде полезна на ВЪЗЛОЖИТЕЛЯ.

**ДРУГИ УСЛОВИЯ**

**Чл.16.** (1)Всяка от страните по настоящия договор се задължава да не разпространява информация за другата страна, станала й известна при или по повод изпълнението на договора. Информацията по предходното изречение включва и обстоятелства, свързани с търговската дейност, техническите процеси, проекти или финанси на страните или във връзка с ноу-хау, изобретения, полезни модели или други права от подобен характер, свързани с изпълнението на обществената поръчка.

(2)Правилото по предходната алинея не се прилага по отношение на задължителната информация, която Възложителя следва да представи на Агенцията по обществени поръчки съобразно реда, предвиден в Закона за обществените поръчки и Правилника за неговото прилагане.

**Чл. 17.** Всички спорове по този договор се уреждат чрез преговори между страните, а при липса на съгласие се отнасят за решаване пред компетентния съд на Република България.

**Чл. 18.** За всички неуредени в този договор въпроси се прилагат разпоредбите на ЗЗД, Търговския закон и другите нормативни актове регламентиращи тази материя.

**Чл. 19.** (1)Всички съобщения между страните във връзка с настоящия договор следва да бъдат в писмена форма чрез лично предаване или чрез препоръчано писмо, по куриер, по факс, електронна поща. При промяна на посочените данни, всяка от страните е длъжна да уведоми другата в седемдневен срок от настъпване на промяната.

(2) За целите на този Договор данните и лицата за контакт на Страните са, както следва:

1. За ВЪЗЛОЖИТЕЛЯ:

Адрес за кореспонденция: гр. Русе пл. Свобода 6

Тел.: 082 881 802

Факс: 082 834413

e-mail: mayor@ruse-bg.eu

Лице за контакт: ………………………………………….

2. За ИЗПЪЛНИТЕЛЯ:

Адрес за кореспонденция: .................................................

Тел.: ………………..

Факс: ……………….

e-mail: ........................

Лице за контакт: .................................................................

(3) Всяка кореспонденция между Страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до 7 дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

Настоящия договор се подписа в три еднообразни екземпляра: един за ИЗПЪЛНИТЕЛЯ и два за ВЪЗЛОЖИТЕЛЯ.

Неразделна част от настоящия договор са следните приложения:

1. Техническа спецификация;

2. Предложение за изпълнение на Изпълнителя;

3. Ценовата оферта на Изпълнителя.

**ВЪЗЛОЖИТЕЛ: ИЗПЪЛНИТЕЛ:**

**ПЛАМЕН СТОИЛОВ**

*Кмет на Община Русе*

**САБИНА МИНКОВСКА**

*Началник отдел ФС*